b'\n_START_ARTICLE_\nSummerset Isle\n_START_PARAGRAPH_\nSummerset Isle\xc2\xa0\xe2\x80\x93 provincija-sala Tamriel \xc5\xbeemyno pietvakariuose, kurios teritorijoje vyksta The Elder Scrolls serijos \xc5\xbeaidim\xc5\xb3 veiksmas. Summerset Isle teritorij\xc4\x85 sudaro dvi salos Summerset ir Alinor. Seniau provincijoje gyveno sload\xc5\xb3 ras\xc4\x97, ta\xc4\x8diau v\xc4\x97liau gyventoj\xc5\xb3 skai\xc4\x8di\xc5\xb3 padidino altmer\xc5\xb3 prot\xc4\x97viai aldmerai. Redgardai provincij\xc4\x85\xc2\xa0\xe2\x80\x93 sal\xc4\x85 vadina Sumurset Isle vardu, o tre\xc4\x8diosios eros 399\xc2\xa0m. sala tur\xc4\x97jo Summurset Isle pavadinim\xc4\x85.\n_START_SECTION_\nIstorija\n_START_PARAGRAPH_\nSummerset Isle aldmer\xc5\xb3 civilizacijos lop\xc5\xa1ys, kuriame per t\xc5\xabkstan\xc4\x8dius met\xc5\xb3 susiformavo \xc5\xa1iuolaikiniai provincijos gyventojai altmerai. Iki aldmer\xc5\xb3 atvykimo, provincijoje gyveno keistos amfibijos sloadai, jie buvo l\xc4\x97ti, protingi ir gob\xc5\xa1\xc5\xabs._NEWLINE_Pirmosios eros laikotarpiu Summerset Isle provincijoje prasid\xc4\x97jo pilietinis karas tarp dviej\xc5\xb3 miest\xc5\xb3 Skywatch ir Firsthold, ta\xc4\x8diau dar v\xc4\x97liau \xc4\xaf provincij\xc4\x85 prad\xc4\x97jo pl\xc5\xabsti Thras ir Pyandonea \xc5\xbeemyn\xc5\xb3 gyventojai, kurie stipriai trikd\xc4\x97 Summerset Isle politin\xc4\xaf valdym\xc4\x85._NEWLINE_Pirmosios eros 1301\xc2\xa0m. sloadai i\xc5\xa1 Thras \xc5\xbeemyno nutar\xc4\x97 gr\xc4\x85\xc5\xbeinti sen\xc4\x85sias savo valdas ir u\xc5\xbepuol\xc4\x97 Summerset Isle \xc5\xbeemes, ta\xc4\x8diau j\xc5\xb3 armija buvo per l\xc4\x97ta puolimui ir jiems teko atsitraukti. Sloadai \xc5\xbeinojo, kad j\xc5\xb3 fizini\xc5\xb3 j\xc4\x97g\xc5\xb3 pastangomis nugal\xc4\x97ti ne\xc4\xafmanoma, tod\xc4\x97l jie prad\xc4\x97jo kurti naujus puolimo planus\xe2\x80\xa6 Per 710 met\xc5\xb3 amfibij\xc5\xb3 ras\xc4\x97 suk\xc5\xabr\xc4\x97 nauj\xc4\x85 puolimo strategij\xc4\x85, jie gerai i\xc5\xa1moko panaudoti magij\xc4\x85. Pilnai pasiruo\xc5\xa1\xc4\x99, sloadai prad\xc4\x97jo antr\xc4\x85j\xc4\xaf kar\xc4\x85, kur\xc4\xaf v\xc4\x97l pralaim\xc4\x97jo, ta\xc4\x8diau nuo j\xc5\xb3 magijos kilo labai pavojinga epidemija, kuri pra\xc5\xbeud\xc4\x97 pus\xc4\x99 Tamriel \xc5\xbeemyno gyventoj\xc5\xb3._NEWLINE_Antrosios eros prad\xc5\xbeioje Summerset Isle provincij\xc4\x85 energingai pulti prad\xc4\x97jo maomer\xc5\xb3 ras\xc4\x97 i\xc5\xa1 Pyandonea \xc5\xbeemyno, altmerams teko kurti galing\xc4\x85 laivyn\xc4\x85, kuris apsaugojo provincij\xc4\x85 nuo u\xc5\xbepuolik\xc5\xb3._NEWLINE_Antrosios eros 430\xc2\xa0m. provincijos pirmininkai pasira\xc5\xa1\xc4\x97 taikos sutart\xc4\xaf su Valenwood provincij\xc4\x85, Summerset Isle gavo nauding\xc4\x85 param\xc4\x85 nuo s\xc4\x85junginink\xc5\xb3._NEWLINE_Tre\xc4\x8diosios eros 110\xc2\xa0m. provincijos teritorij\xc4\x85 v\xc4\x97l u\xc5\xbepuol\xc4\x97 maomerai, apsiginti altmerams tr\xc5\xabko s\xc4\x85junginink\xc5\xb3 ir jie papra\xc5\xa1\xc4\x97 imperijos pagalbos. Tap\xc4\x99 stipr\xc5\xabs nuo imperijos paramos, altmerai u\xc5\xbepuol\xc4\x97 savo draugus Valenwood provincijoje, prasid\xc4\x97jo naujas konfliktas\xe2\x80\xa6 Po visai nereik\xc5\xa1ming\xc5\xb3 m\xc5\xab\xc5\xa1i\xc5\xb3, Summerset Isle kariuomen\xc4\x97 susilpn\xc4\x97jo ir karai baig\xc4\x97si.\n_START_SECTION_\nGeografija\n_START_PARAGRAPH_\nSummerset Isle provincijoje \xc5\xa1iltas klimatas, auga vynmed\xc5\xbeiai, gausu koral\xc5\xb3. Provincijos centre kalnai Eton Nir, pakrant\xc4\x97se pievos, tektoniai l\xc5\xab\xc5\xbeiai, o \xc5\xa1iaur\xc4\x97s rytuose sala Alinor. Dar provincijos teritorijoje daug \xc4\xafvairi\xc5\xb3 pastat\xc5\xb3 griuv\xc4\x97si\xc5\xb3 ir uol\xc5\xb3.\n_START_SECTION_\nPolitin\xc4\x97 sistema\n_START_PARAGRAPH_\nSummerset Isle provincij\xc4\x85 valdo didelis vis\xc5\xb3 jos miest\xc5\xb3 pirminink\xc5\xb3 seimas, jis sprend\xc5\xbeia provincijos reikal\xc5\xb3 ir \xc4\xafstatym\xc5\xb3 ateit\xc4\xaf. Provincijoje gausu skirting\xc5\xb3 socialini\xc5\xb3 klasi\xc5\xb3 gyventoj\xc5\xb3, daug turtuoli\xc5\xb3 ir daug benami\xc5\xb3.'